CELEX: 32021R0685
Language: sk
Date: 2021-04-22 00:00:00
Title: Vykonávacie nariadenie Komisie (EÚ) 2021/685 z 22. apríla 2021, ktorým sa opravuje poľské znenie nariadenia (EÚ) č. 1321/2014 o zachovaní letovej spôsobilosti lietadiel a výrobkov, súčastí a zariadení leteckej techniky a o schvaľovaní organizácií a personálu zapojených do týchto činností (Text s významom pre EHP)

27.4.2021   
               
               
                  SK
               
               
                  Úradný vestník Európskej únie
               
               
                  L 143/6
               
            
         VYKONÁVACIE NARIADENIE KOMISIE (EÚ) 2021/685
         z 22. apríla 2021,
         ktorým sa opravuje poľské znenie nariadenia (EÚ) č. 1321/2014 o zachovaní letovej spôsobilosti lietadiel a výrobkov, súčastí a zariadení leteckej techniky a o schvaľovaní organizácií a personálu zapojených do týchto činností
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2018/1139 zo 4. júla 2018 o spoločných pravidlách v oblasti civilného letectva, ktorým sa zriaďuje Agentúra Európskej únie pre bezpečnosť letectva a ktorým sa menia nariadenia Európskeho parlamentu a Rady (ES) č. 2111/2005, (ES) č. 1008/2008, (EÚ) č. 996/2010, (EÚ) č. 376/2014 a smernice Európskeho parlamentu a Rady 2014/30/EÚ a 2014/53/EÚ a zrušujú nariadenia Európskeho parlamentu a Rady (ES) č. 552/2004 a (ES) č. 216/2008 a nariadenie Rady (EHS) č. 3922/91 (1), a najmä na jeho článok 17 ods. 1,
         keďže:
         
                     (1)
                  
                  
                     Poľské znenie nariadenia Komisie (EÚ) č. 1321/2014 (2) obsahuje chybu v ustanovení M.A.201 písm. a) bode 1 prílohy I a v ustanovení ML.A.201 písm. a) bode 1 prílohy Vb, pokiaľ ide o rozsah požiadaviek, ktoré sa majú splniť pred každým letom; chybu v ustanovení M.A.201 písm. a) bode 3 prílohy I, v úvodnej vete ustanovenia M.A.901 prílohy I, v ustanovení ML.A.201 písm. a) bode 3 prílohy Vb a v úvodnej vete ustanovenia ML.A.901 prílohy Vb, pokiaľ ide o osvedčenie letovej spôsobilosti; chybu v ustanovení M.A.302 písm. e) prílohy I, pokiaľ ide o odstupňované intervaly, ktoré môže navrhnúť vlastník alebo organizácia riadiaca zachovanie letovej spôsobilosti lietadla; chybu v ustanovení M.A.402 písm. e) prílohy I a v ustanovení ML.A.402 písm. b) bode 5 prílohy Vb, pokiaľ ide o obmedzenia, v rámci ktorých sa vykonáva údržba; chybu v ustanovení M.A.901 písm. f) prílohy I, pokiaľ ide o rozsah možnosti predĺžiť platnosť osvedčenia o overení letovej spôsobilosti; chyby vo formulároch EASA 15a, EASA 15b a EASA 15c v prílohe I doplnku III a prílohe Vb doplnku IV, pokiaľ ide o dátum, ku ktorému sa vykonáva osvedčovanie, a chybu v ustanovení 145.A.55 písm. c) druhej vete prílohy II, pokiaľ ide o rozsah povinnosti organizácie údržby uchovávať kópiu záznamov.
                  
               
                     (2)
                  
                  
                     Poľské znenie nariadenia (EÚ) č. 1321/2014 okrem toho obsahuje chyby v ustanovení M.A.201 písm. b) prílohy I, v bode 3 druhej zarážke prílohy I doplnku I, v ustanovení ML.1 písm. c) bode 3 bode ii) prílohy Vb, v ustanovení ML.A.201 písm. b) prílohy Vb, v písmene c) bode 2 prílohy Vb doplnku I a v ustanovení CAO.1 bode 2 bode ii) prílohy Vd, pokiaľ ide o odkazy na prenájom lietadla a nájomcu lietadla.
                  
               
                     (3)
                  
                  
                     Poľské znenie nariadenia (EÚ) č. 1321/2014 by sa preto malo zodpovedajúcim spôsobom opraviť. Ostatných znení sa táto oprava netýka.
                  
               
                     (4)
                  
                  
                     Opatrenia stanovené v tomto nariadení sú v súlade so stanoviskom výboru uvedeného v článku 127 ods. 1 nariadenia (EÚ) 2018/1139,
                  
               PRIJALA TOTO NARIADENIE:
         
            Článok 1
            
               (netýka sa slovenského znenia)
            
         
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 22. apríla 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 212, 22.8.2018, s. 1.
         
            (2)  Nariadenie Komisie (EÚ) č. 1321/2014 z 26. novembra 2014 o zachovaní letovej spôsobilosti lietadiel a výrobkov, súčastí a zariadení leteckej techniky a o schvaľovaní organizácií a personálu zapojených do týchto činností (Ú. v. EÚ L 362, 17.12.2014, s. 1).